Dragons Forever

Dragons Forever er en hongkongkinesisk actionkomedie og kampsportfilm fra 1988 regissert av Sammo Hung. Filmen handler om en ung fremadstormende advokat som havner i en klemme når han tar et oppdrag for en kjemisk fabrikk som er anklaget for å forurense vannet. Etterhvert oppdager han at fabrikken kun er en fasade for et narkotikakartell. Ved hjelp fra to venner, en våpenhandler og en mentalt ustabil politietterforsker, forsøker han å avdekke det som foregår ved fabrikken. Hovedrollene spilles av Jackie Chan, Yuen Biao og Sammo Hung, mens sentrale biroller spilles av Deannie Yip, Pauline Yeung, Crystal Kwok, Wah Yuen og Benny Urquidez. Som de fleste andre filmer med Jackie Chan inneholder også denne betydelig mengder med orientalsk kampkunst og akrobatikk. Filmens originalspråk er kinesisk, men den ble lansert internasjonalt med engelsk dubbet tale. 

Dette er den siste filmen hvor  "de tre drager" (Jackie Chan, Yuen Biao og Sammo Hung) spiller sammen.  

Dragons Forever underpresterte på kino. Den britiske filmviteren Bey Logan mente at årsaken kunne være at rollene til de tre hovedrolleinnehaverne avvek for mye fra tidligere roller de hadde spilt.

Filmen ble ikke vist på kino i Norge, men ble lansert på video i 1988 av CP Entertainment.

Rollebesetning 
(utvalg)
 Jackie Chan – Jackie Lung
 Sammo Hung – Wong Fei-hung, våpenhandler
 Yuen Biao – Tung Tak-hiao, politietterforsker
 Pauline Yeung – Wen Mei-ling
 Deannie Yip – Miss Yip
 Wah Yuen – Hua Hsien-Wu
 Roy Chiao – Judge Lo Chung-wai
 Crystal Kwok – Jackies assistent
 Benny Urquidez – kjeltring
 Phillip Ko – arbeidsledig kjeltring
 Dick Wei – kjeltring
 Stanley Fung – Taks psykiater
 Shum Wai – advokat
 Lau Kar-wing – kjeltring
 Fung Hark-On – kjeltring
 Chung Fat – kjeltring
 Wu Fung – Man, advokat

Referanser

Eksterne lenker 
 

Filmer fra 1988
Hongkongkinesiske actionkomedier
Hongkongkinesiske kampsportfilmer
Kinesiske kriminalfilmer
Filmer lagt til Hongkong